**Peterd Község Önkormányzata Képviselő-testületének 9/2016.(XI.21.) önkormányzati rendelete a közterületek használatáról szóló 11/2003. (VII.1.) önkormányzati rendelet módosításáról**

Peterd Község Önkormányzatának Képviselő-testülete az Alaptörvény 32. cikk (1) bekezdés a) pontjában foglalt feladatkörében eljárva, a mozgóképről szóló 2004. évi II. törvény (Mgtv.) 37.§ (4) bekezdésében kapott felhatalmazás alapján a következő rendeletet alkotja:

1.§ A 11/2003.(VII.1.) önkormányzati rendelet 7.§-a az alábbi bekezdéssel egészül ki:

*„*

(10) Filmforgatás céljából történő közterület-használatra nem terjednek ki a rendelet díjszámításra, kérelem benyújtására, engedélyezésre vonatkozó rendelkezései. Azokra az Mgtv., valamint a végrehajtására kiadott, a települési önkormányzat tulajdonában álló közterület filmforgatási célú használatához kapcsolódó részletes szabályokról szóló Korm. rendelet és a közigazgatási hatósági eljárás és szolgáltatás általános szabályairól szóló törvény rendelkezéseit kell alkalmazni.”

2.§ A 11/2003.(VII.1.) önkormányzati rendelet 2. számú mellékletében a 12. pont törlésre kerül.

3.§ A rendelet a kihirdetést követő napon lép hatályba.

Koskáné Barka Ibolya Csalos Beáta

polgármester jegyző

A rendeletet a képviselő-testület a 2016. november 10-i ülésén fogadta el. Kihirdetésre került november 21-én.

Csalos Beáta

jegyző